নারদের পাল্টা দিতে গিয়ে শনিবারই বড়সড় বিপাকে পড়ে গিয়েছিল তৃণমূল কংগ্রেস। রবিবার সেই বিপদ আরও বাড়ল। দিল্লির মন্দিরমার্গ থানায় এদিন তৃণমূল সাংসদ ডেরেক ও’ব্রায়েনের বিরুদ্ধে অভিযোগ দায়ের করা হয়। সিপিএম-এর প্রাক্তন সাধারণ সম্পাদক প্রকাশ কারাটের দাবি, ডেরেক ও’ব্রায়েন যা করেছেন, তা আদতে সাইবার ক্রাইম। সেই অনুযায়ী যেন তাঁর বিরুদ্ধে পদক্ষেপ করা হয়। কারাটের বক্তব্য, রাজনাথ সিংহের সঙ্গে তাঁর কখনও দেখা হয়নি। এই ধরনের ছবি প্রচার করে তৃণমূল কংগ্রেস জনগণকে বিভ্রান্ত করার চেষ্টা করছে বলে দাবি প্রকাশ কারাটের। বিরোধীদের বক্তব্য, স্রেফ কার্টুন শেয়ার করার অপরাধে যদি অম্বিকেশ মহাপাত্রকে গ্রেফতার করা হয়, তা হলে ডেরেক ও’ব্রায়েনকে ছেড়ে দেওয়া হবে কেন?
আরও পড়ুন
প্রধানমন্ত্রীর ছবি বিকৃতি। মমতা কি দায় এড়াতে পারবেন?